霸先即位，是為陳武帝，安都乃遷司空，仍為征北將軍，出鎮蕪湖。天嘉元年，進爵清遠郡公，改封桂陽郡公。武帝崩，安都立臨川王蒨為帝。又平王琳之亂。安都勳庸轉大，又自以功安社稷，漸用驕矜。部下將帥，多不遵法度，檢問收攝，則奔歸安都。帝性嚴察，深銜之。安都弗之改，日益驕橫。帝甚惡之，自是陰為之備。